آنتالیادا 1 آوریل‌دن اعتباراً خیدمت وئرمه‌یه باشلایا‌جاق 46 یرلجو ظرفیت‌لی توریستیک دنیزآلتی 'نمو پریمرو ایلک دالیشینی ائتدی.
توریستیک سوالتی سفرلری ائتمک اوچون مودرنیزاسیونو حیاتا کئچیریلن دنیزآلتی، ایلک دالیشینی سیچان آداسی یاخین‌لاریندا 20 متره ائتدی.
دنیزآلتی‌نین باغلی اولدوغو شیرکتین باش دیرکتورو یونوس امره یاووزییغیت، ایلک ائنیشه قاتیلان آنتالیا والیسی مونیر کارال اوغلو و عائله‌سینه بیلگی وئردی.
توریستیک دنیزآلتی‌نین 110 متر درین‌لیگه اینه‌بیلدیغینی ایفاده یاووزییغیت،
"دونیادا 7 اؤلکه‌ده ائدیلن بیر فعالیت. دنیزآلتیمیزین مودرنیزاسیونو بیر ایل داوام ائتدی. 4.5-5 میلیون آورویا ائدیلدی. ایکینجی دنیزآلتیمیزی 2018-جی ایلده فعالیته کئچیرمگی و اژه‌ده دنیزه ائندیرمگی دوشونوروک. سزون ایچینده 70 مین یئرلی و خاریجی توریستی سوآلتینی کشفه چیخارماغی پلان‌لاش‌دیریریق." دئدی.
آنتالیا والیسی کارال اوغلو ایسه، شهرده توریزمین نوعلره آییریلماسی‌نین اهمیتینه دقت چکه‌رک،
"آلترناتیو توریزم موضوعسوندا چالیشقان یولداش‌لاریمیزا کؤمکچی اولماغا چالیشیریق. گرک روسیا‌دان، ایسترسه ده اوکراینا‌دان گلن بیلگی‌لر ممنون ائدیجی وضعیتده. 2017ده هم ایچ هم ده خاریجی توریزمه 2016 گؤره چوخ یاخشی کئچه‌جگینی دوشونوروک" دئدی.
18 متر اوزونلوغوندا، 4 متر ائنینده و 106 تون آغیرلیغین‌داکی دنیزآلتی الکتریکله ایشلییر.
دنیزآلتی، سو آلتیندا 10 ساعات سئیر ائده‌بیلیر.
22  عدد 80 سانتیمتر مقیاسیندا موشاهیده شوشه‌سی‌نین اولدوغو سوآلتی ایچینده سو قیزی‌لی داها راحت ایزله‌یه اوچون مینی اوتورا‌جاق‌لار یئر آلیر.
2  عضو ایله دالیش ائدن توریستیک دنیزآلتی، 20 متر دنیز دیبینه اوتورا‌راق سوآلتینی موشاهیده ایمکانی تقدیم ائدیر.
